|  |  |
| --- | --- |
| SEBESTYÉN TIHAMÉR TIBORföldrajzBSc, 4. félévBabeș-Bolyai TudományegyetemFöldrajz Kar |  |

Témavezető:

|  |
| --- |
| drd. Bartók Blankaegyetemi tanársegéd, BBTE  |

Megújuló erőforrások kiaknázására tett erőfeszítések Kovászna megyében

A dolgozat körültekint a megújuló erőforrások irodalmába, aztán az Európai Uniós irányzatokat, majd romániai helyzetüket, végül Kovászna megye megújuló energia készleteit mutatja be biomassza, nap és szélenergia potenciál számítások alapján. A biomassza potenciált az Ister-Granum Euró-régióban, Kazai Zsolt által kifejlesztett módszer alapján becsülöm fel, a szél kinetikus energiájának számszerűsítése a WindSim széltérkép-modellező program felhasználásával történik, ezt egy másik módszerrel is ellenőrzöm a térségben mért adatok alapján (Hellmann kitevő számítása és extrapolálás). A munkához szükséges speciálisabb feladatok elvégzésére még a GlobalMapper, az ArcView és az ArcGIS programokat használtam. A napenergia potenciált pedig a PVGIS adatbázis alapján határoztuk meg. Továbbá adatokat használok az Országos Statisztikai Intézmény (INS) nyilvántartásából, a Környezetvédelmi és Erdőgazdálkodási Minisztériumtól valamint a Mezőgazdasági és Vidékfejlesztési Minisztériumtól, és a Corin felszínborítási adatbázisból.
A kutatás a felsorolt három alternatív energiaforrás által előállítható energiát hasonlítja össze. Így választ kapunk, hogy Kovászna megyében melyik alternatív energiaforrás kiaknázásában van nagyobb lehetőség.
Szakemberekkel készített interjúk alapján egy helyzetfelmérést is összegez a dolgozat, éspedig, hogy hol áll a megye jelenleg a zöld energia kiaknázására tett erőfeszítésekben.